SET ระทึกวันนี้ (26 ส.ค.)! “ดาวโจนส์” ทรุดหนักกว่า 600 จุดเหตุวิตก “เทรดวอร์” ปะทุรอบใหม่
SET ระทึกวันนี้ (26 ส.ค.)! “ดาวโจนส์” ทรุดหนักกว่า 600 จุดเหตุวิตก "เทรดวอร์" ปะทุรอบใหม่
SET ระทึกวันนี้ (26 ส.ค.)! “ดาวโจนส์” ทรุดหนักกว่า 600 จุดเหตุวิตก "เทรดวอร์" ปะทุรอบใหม่
26 ส.ค. 2562

ผู้สื่อข่าวรายงานว่า ณ เวลา 08.51 น. ตามเวลาไทย ดัชนีดาวโจนส์ดิ่งลง 623.34 จุด หรือ 2.37% แตะที่ระดับ 25,628.90 จุด ภายหลัง ประธานาธิบดี โดนัลด์ ทรัมป์ ระบุว่า สหรัฐฯจะปรับขึ้นภาษีนำเข้าสินค้าจีนวงเงิน 2.50 แสนล้านดอลลาร์ เป็น 30% จาก 25% ในปัจจุบัน โดยจะเริ่มตั้งแต่วันที่ 1 ต.ค.นี้ ซึ่งเป็นวันครบรอบ 70 ปีของการก่อตั้งสาธารณรัฐประชาชนจีน
นอกจากนี้ ปธน.ทรัมป์ ยังได้ประกาศปรับขึ้นภาษีที่ได้วางแผนไว้สำหรับสินค้าจีนวงเงิน 3 แสนล้านดอลลาร์ เป็น 15% จาก 10% ด้วย โดยจะเริ่มเก็บภาษีผลิตภัณฑ์บางส่วนตั้งแต่วันที่ 1 ก.ย. และเลื่อนการเก็บภาษีสินค้าดังกล่าวราวครึ่งหนึ่งไปเป็นวันที่ 15 ธ.ค.
ด้านสำนักงานผู้แทนการค้าสหรัฐฯ ได้ยืนยันถึงวันบังคับใช้ภาษีนำเข้าใหม่ดังกล่าว แต่ระบุว่าจะกำหนดช่วงเวลาในการขอความเห็นสาธารณะก่อนที่จะเริ่มเก็บภาษีนำเข้าที่ระดับ 30% ในวันที่ 1 ต.ค.
ทั้งนี้ ปธน.ทรัมป์ ได้ปรับขึ้นภาษีนำเข้าสินค้าจีนเพื่อตอบโต้จีนที่ประกาศว่าจะเรียกเก็บภาษี 5-10% จากสินค้านำเข้าของสหรัฐวงเงิน 7.5 หมื่นล้านดอลลาร์ ในการเก็บภาษี 2 รอบ โดยจะมีผลบังคับใช้ในวันที่ 1 ก.ย. และ 15 ธ.ค. นอกจากนี้ จีนจะเรียกเก็บภาษี  25% ต่อรถยนต์นำเข้าจากสหรัฐฯ และเก็บภาษี 5% ต่อชิ้นส่วนรถยนต์สหรัฐ โดยจะมีผลบังคับใช้ในวันที่ 15 ธ.ค.
อย่างไรก็ตาม เมื่อวันศุกร์ที่ผ่านมาทางรัฐบาลจีนปรับขึ้นภาษีนำเข้าสินค้าสหรัฐมูลค่า 7.5 หมื่นล้านเหรียญสหรัฐ โดยเน้นไปที่สินค้าจำพวกเกษตรกรรมอย่างถั่วเหลือง ซึ่งเป็นผลผลิตหลักของชาวนาในสหรัฐ นอกจากนี้ยังปรับขึ้นภาษีน้ำมันดิบและเครื่องบินขนาดเล็กด้วยเช่นกัน
โดยการตอบโต้ครั้งนี้ของทางรัฐบาลจีนเกิดขึ้นหลังจากที่ทางสหรัฐเตรียมขึ้นภาษีสินค้ามูลค่ากว่า 3 แสนล้านดอลลาร์สหรัฐ ในวันที่ 1 ก.ย.62 โดยในบางรายการสินค้ามีการปรับเลื่อนวันที่ขึ้นภาษีไปเป็น 15 ธ.ค.62 แทน
นอกจากนี้ ปธน.โดนัลด์ ทรัมป์ ยังได้มีการผลักดันให้บริษัทในอเมริกาทำธุรกิจร่วมกับจีน
ด้านนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะกระโดดลง ตามตลาดหุ้นทั่วโลก ทั้งตลาดหุ้นในภูมิภาคเอเชียเช้านี้ต่างก็ปรับตัวลงกันทั่วหน้า ตามดาวโจนส์ รับผลจากสงครามการค้าระหว่างสหรัฐฯ และจีน ที่ทวีความรุนแรงมากขึ้น มีการใช้มาตรการภาษีตอบโต้กันไปมา ทำให้ความเสี่ยงเศรษฐกิจถดถอยมีมากขึ้น
อนึ่ง สภาแห่งรัฐของจีน ซึ่งเป็นคณะรัฐมนตรีจีน แถลงเมื่อวันศุกร์ว่า จีนจะเรียกเก็บภาษี 5-10% ต่อสินค้านำเข้าจากสหรัฐวงเงิน 7.5 หมื่นล้านดอลลาร์ ในการเก็บภาษี 2 รอบ โดยจะมีผลบังคับใช้ในวันที่ 1 ก.ย. และ 15 ธ.ค. โดยสินค้าดังกล่าวรวมถึงถั่วเหลือง อาหารทะเล ผักผลไม้ และน้ำมันดิบ ด้านประธานาธิบดีโดนัลด์ ทรัมป์ ของสหรัฐ ก็ประกาศว่า สหรัฐจะปรับขึ้นภาษีนำเข้าสินค้าจีนวงเงิน 2.5 แสนล้านดอลลาร์ เป็น 30% จาก 25% ในปัจจุบัน
โดยจะเริ่มตั้งแต่วันที่ 1 ต.ค.นี้ นอกจากนี้ ยังได้ประกาศปรับขึ้นภาษีที่ได้วางแผนไว้สำหรับสินค้าจีนวงเงิน 3 แสนล้านดอลลาร์ เป็น 15% จาก 10% ด้วย โดยจะเริ่มเก็บภาษีผลิตภัณฑ์บางส่วนตั้งแต่วันที่ 1 ก.ย. และเลื่อนการเก็บภาษีสินค้าดังกล่าวราวครึ่งหนึ่งไปเป็นวันที่ 15 ธ.ค.
อย่างไรก็ดีนายอภิชติ มองว่าตลาดบ้านเราน่าจะปรับตัวลงไม่แรงมาก เนื่องจากมีปัจจัยในประเทศอย่างมาตรการกระตุ้นเศรษฐกิจคอยช่วยหนุนอยู่ และตลาดหุ้นไทยก็ยังจัดเป็นตลาด Defensive ด้วย
พร้อมให้แนวรับ 1,620-1,625 ถัดไป 1,610 จุด ส่วนแนวต้าน 1,635-1,640 จุด
 